Kristin Scott Thomas elokuvan ensi-illassa vuonna 2010
**Sarah’s Key** (ransk. *Elle s’appelait Sarah*) on vuonna 2010 ensi-iltansa saanut ranskalainen draamaelokuva, jonka on ohjannut Gilles Paquet-Brenner. Elokuva perustuu Tatiana de Rosnayn menestysromaaniin *Nimeni on Sarah*, jonka pohjalta Paquet-Brenner ja Serge Joncour sovittivat elokuvan käsikirjoituksen. Kahdella eri aikatasolla liikkuvan elokuvan pääosaa näyttelee Kristin Scott Thomas, jonka näyttelemä yhdysvaltalainen, Pariisissa pitkään asunut toimittaja Julia Jarmond tutkii ranskanjuutalaisten kokoamista keskitysleireille toisen maailmansodan aikana ja törmää tutkimuksissaan juutalaistyttö Sarahin ja tämän veljen tarinaan.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Heinäkuussa vuonna 1942 natsien miehittämässä Ranskassa ranskalaispoliisit kokoavat tuhansia Pariisin juutalaisia vietäväksi tuhoamisleireille. 10-vuotias juutalaistyttö Sarah Starzynski yrittää pelastaa pikkuveljensä Michelin piilottamalla hänet komeroon, heidän salaiseen piilopaikkaansa, vain hetkeä ennen kuin poliisi tulee ja pidättää Starzynskin perheen. Sarah on lukinnut komeron oven, ja avain on hänen taskussaan. Hän on varma, että hän pääsee palaamaan kotiin tuntien sisällä. Kun tunnit muuttuvat vuorokausiksi eikä kotiinpaluusta ole tietoakaan, Sarahin epätoivo kasvaa – lukitussa komerossa pikkuveli odottaa Sarahia, joka oli luvannut palaavansa pian takaisin. Näin ei kuitenkaan koskaan tapahdu, ja sota ja sen jälkeinen aika antaa sittemmin vanhempansa menettäneelle Sarahille aivan toisenlaisen elämän kuin mistä hän lapsena osasi uneksia.

Lähes 70 vuotta myöhemmin Sarahin tarina tulee ajankohtaiseksi, kun Yhdysvalloista Ranskaan jo 25 vuotta sitten muuttanut toimittaja Julia Jarmond ryhtyy kirjoittamaan lehteen artikkelia ranskanjuutalaisten kokoamisesta leireille ja heidän kohtaloistaan. Julian ranskalaisen aviomiehen Bertrand Tézacin perhe on aikanaan asunut Sarahin vanhempien huoneistossa, ja niinpä hän ryhtyy selvittämään tytön elämän tapahtumia, yrittäen jäljittää hänet sekä selvittämään, miten hänen miehensä perhe saattaa tapahtumien kulkuun liittyä. Tutkimuksissaan Julia törmää salaisuuksien vyyhtiin, joka yhdistää hänet Sarahiin yllättävällä tavalla ja saa hänet kyseenalaistamaan oman avioliittonsa tulevaisuuden.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Kristin Scott Thomas  | … |  Julia Jarmond
  |
|  Mélusine Mayance  | … |  Sarah Starzynski
  |
|  Frédéric Pierrot  | … |  Bertrand Tézac
  |
|  Karina Hin  | … |  Zoé Tézac
  |
|  Michel Duchaussoy  | … |  Édouard Tézac
  |
|  Gisèle Casadesus  | … |  Mamé Tézac
  |
|  Niels Arestrup  | … |  Jules Dufaure
  |
|  Dominique Frot  | … |  Geneviève Dufaure
  |
|  Vinciane Millereau  | … |  Nathalie Dufaure
  |
|  Natasha Mashkevich  | … |  Rywka Starzynski
  |
|  Arben Bajraktaraj  | … |  Wladyslaw Starzynski
  |
|  Paul Mercier  | … |  Michel Starzynski
  |
|  Charlotte Poutrel  | … |  Sarah Starzynski aikuisena
  |
|  Frédérick Guillaud  | … |  Richard Rainsferd nuorena aikuisena
  |
|  George Birt  | … |  Richard Rainsferd
  |

 | 

|  |  |  |
| --- | --- | --- |
|  Aidan Quinn  | … |  William Rainsferd
  |
|  Maxim Driesen  | … |  Édouard Tézac lapsena
  |
|  Sarah Ber  | … |  Rachel
  |
|  James Gerard  | … |  Mike Bambers
  |
|  Joe Rezwin  | … |  Joshua
  |
|  Kate Moran  | … |  Alexandra
  |
|  Serpentine Teyssier  | … |  rouva Royer
  |
|  Simon Eine  | … |  Franck Lévy
  |
|  Julie Fournier  | … |  Anna
  |
|  Paige Barr  | … |  Ornella Harris
  |
|  Joanna Merlin  | … |  rouva Rainsferd
  |
|  Sylviane Fraval  | … |  Colette Tézac
  |
|  Dan Herzberg  | … |  Jacques
  |
|  Nancy Tate  | … |  Alice
  |
|  Xavier Béja  | … |  André Tézac
  |
|  Mark Fairchild  | … |  Bob Rainsferd
  |

 |

Tuotanto
--------

*Sarah’s Key* kuvattiin Ranskassa ja Yhdysvalloissa vuonna 2009. Ranskassa elokuvaa kuvattiin Perdreauvillen ja Jumeauvillen kunnissa Yvelinesin departementissa sekä Pariisissa. Yhdysvalloissa elokuvan kuvauspaikkana oli New York. *Sarah’s Keyn* budjettina oli 7,8-10 miljoonaa euroa ja sen tuotantoyhtiöinä olivat Hugo Productions, Studio 37, TF1 Droits Audiovisuels ja France 2 Cinéma.

Julkaisu ja vastaanotto
-----------------------

*Sarah’s Key* sai maailmanensi-iltansa Toronton elokuvajuhlilla Kanadassa 16. syyskuuta 2010. Elokuva sai teatteriensi-iltansa Ranskassa 13. lokakuuta 2010 ja oli UGC Distributionin teatterilevittämä. *Sarah’s Key* keräsi teatterikierroksensa aikana Ranskassa 826 891 katsojaa. Maailmanlaajuisesti elokuva tuotti 21 829 299 euron eli 25 480 031 dollarin lipputulot.

*Sarah’s Key* on saanut myönteisen vastaanoton niin kriitikoilta kuin yleisöltäkin. Rotten Tomatoes -sivuston mukaan 72 prosenttia kriitikoista on antanut elokuvalle positiivisen arvosanan 6,5/10 keskiarvolla. Keräys perustuu 114 arviointiin. 9 347 käyttäjästä 82 prosenttia on antanut elokuvalle myönteisen arvosanan 3,9/5 keskiarvolla. Metacritic-sivuston mukaan 30 arvostelun perusteella elokuva on saanut 59 pistettä sadasta mahdollisesta. Metacriticin 22 käyttäjää on antanut elokuvalle keskiarvon 6,3/10. Internet Movie Databasen 14 459 käyttäjää on antanut elokuvalle keskiarvon 7,5/10. Kristin Scott Thomas palkittiin roolisuorituksestaan parhaan naispääosan Lumièresilla ja Globe de cristalilla. Lisäksi hän sai parhaan naispääosan César-ehdokkuuden.

*Sarah’s Key* julkaistiin Ranskassa DVD:lle ja blu-raylle 16. helmikuuta 2011. FS Film Oy julkaisi elokuvan DVD:lle Suomessa vuonna 2011.

Lähteet
-------

1. 1 2 3 4 5 6 7  ELLE S'APPELAIT SARAH *AlloCiné*. Viitattu 30.5.2018. (ranskaksi)
2. 1 2 3  Kristin Scott Thomas attendue sur un nouveau tournage *Le Parisien*.  15.8.2009. Viitattu 30.5.2018. (ranskaksi)
3. 1 2 3  ELLE S'APPELAIT SARAH *JP’s Box-Office*. Viitattu 30.5.2018. (ranskaksi)
4. ↑  Elle s’appelait Sarah Dossier de presse (anglais) *UniFrance*. Viitattu 30.5.2018. (englanniksi)
5. ↑  "Sarah's Key" Premiere - 2010 Toronto International Film Festival (Kristin Scott Thomas) *Zimbio*. Zimbio Entertainment / Livingly Media, Inc.. Viitattu 30.5.2018. (englanniksi)
6. ↑  Elle s'appelait Sarah (2011) *The Numbers*. Nash Information Services, LLC. Viitattu 30.5.2018. (englanniksi)
7. 1 2 3  SARAH'S KEY 2011 *Rotten Tomatoes*. Fandango. Viitattu 30.5.2018. (englanniksi)
8. 1 2  Sarah's Key 2011 *Metacritic*. CBS Interactive Inc.. Viitattu 30.5.2018. (englanniksi)
9. ↑  Sarah's Key (2010) *Internet Movie Database*. IMDb.com, Inc.. Viitattu 30.5.2018. (englanniksi)
10. ↑  Globes de Cristal: Kristin Scott Thomas, Audrey Lamy... Des lauréats enchantés ! *Purepeople*.  8.2.2011. Webedia. Viitattu 30.5.2018. (englanniksi)
11. ↑  Elle s'appelait Sarah (2010) *Elonet*. Kansallinen audiovisuaalinen instituutti. Viitattu 30.5.2018. (suomeksi)

Aiheesta muualla
----------------

* *Sarah’s Key* Internet Movie Databasessa. (englanniksi)
* *Sarah’s Key* Elonetissä.
* *Sarah’s Key* AllMoviessa. (englanniksi)
* *Sarah’s Key* AlloCinéssä (ranskaksi)